cyanic-selkie/wikianc huggingface dataset:
Ma Qinghua
Uran alkuvuodet
Ma aloitti kilpauransa vuonna 2005 kilpailemalla Aasian Formula Renault -sarjassa viisi kilpailua. Samana vuonna hän ajoi yhden kilpailun Italian Formula 3000 -sarjassa. Vuodet 2005-06 Ma ajoi A1GP-sarjassa kaksi kilpailua saavuttaen kuusi pistettä. Vuonna 2007 hän ajoi Formula Renault 2.0 NEC -sarjassa. Vuonna 2008 Ma kilpaili Espanjan Formula 3 -sarjassa sijoittuen sarjassa seitsemänneksi. Vuonna 2009 Ma ajoi Britannian Formula 3:sten National Class sarjassa sijoittuen 10:ksi. Vuonna 2010 Ma ajoi Superleague Formula -sarjassa kaksi kilpailua. Vuonna 2011 Ma ajoi Kiinan Touring Car mestaruussarjassa voittaen 1600cc:n mestaruuden.
Formula 1
Vuonna 2012 Ma ilmoitettiin Formula 1-tallin HRT:n testi- ja varakuljettajaksi. Hän osallistui Italian GP:n viikonloppuna perjantain vapaisiin harjoituksiin, jolloin hänestä tuli näin ollen ensimmäinen kiinalainen, joka on mukana Formula 1:sten viikonlopun toiminnassa. Hän oli mukana myös Singaporen, Abu Dhabin ja Yhdysvaltain vapaissa harjoituksissa. Vuonna 2013 Ma kilpaili GP2-sarjassa Caterham Racing -tallissa, mutta menetti paikkansa Alexander Rossille heti ensimmäisen viikonlopun jälkeen. Samana vuonna hän toimi Caterhamin F1-tallin testikuljettajana ajaen Kiinan GP:n vapaissa harjoituksissa toista kisakuljettajan autoa.
WTCC
Vuonna 2014 Ma siirtyi kilpailemaan Citroënilla WTCC-vakioautosarjassa ja ajoi yhteen osakilpailuvoittoon. Hän jatkoi Citroënilla myös kauden 2015.
Mahmudiyya
Mahmudiyya on Irakin Bagdadin maakunnan eteläosassa sijaitseva piirikunta ja kaupunki. Mahmudiyyan kaupunki sijaitsee maanteitse noin 33 kilometriä pääkaupunki Bagdadin keskustasta etelään. Vuonna 2013 koko Mahmudiyyan piirikunnan asukasluvun arvioitiin olevan seitsemän prosenttia koko maakunnan väkiluvusta (6 696 596), eli noin 470 000.
Irakin sodan aikana maaliskuussa 2006 Mahmudiyyan piirikunta nousi uutisotsikoihin neljän amerikkalaissotilaan Yusufiyyan kylässä tekemän 14-vuotiaan irakilaistytön raiskauksen ja perheen joukkomurhan seurauksena. Julmuuksiin osallistuneet sotilaat ja siviiliin päästetty päätekijä tuomittiin myöhemmin Yhdysvalloissa elinkautiseen tai pitkäaikaiseen vankeuteen.
Vuonna 2015 ääri-islamistisen Isis-järjestön solujen raportoitiin tehneen Bagdadissa ja maakunnan eri piirikunnissa toistuvasti erilaisia terroritekoja, kuten attentaatteja, kaappauksia ja tienvarsipommi-iskuja.
Maine coon
thumb|250px|Neljä vuotta vanha maine coon. Maine coon on suuri kesy kissarotu. Naaraat painavat noin 4–7 kilogrammaa ja urokset noin 6–11 kilogrammaa. Isompiakin yksilöitä on, varsinkin uroksia. Kissa on rakenteeltaan korkea ja pitkäselkäinen sekä -häntäinen, mikä lisää vaikutelmaa suuresta koosta.
Maine coon on lempeä, rauhallinen ja leikkisä kissa. Sillä on tuuhea ja pitkä turkki, jota on harjattava aina tarvittaessa. Maine coonin korvanpäitä koristavat ilvesmäiset tupsut. Sen kuono on neliömäinen ja vahva. Maine cooneja on monen värisiä, kuten suomalaisia kotikissoja.
Rotu on Yhdysvaltojen Mainen osavaltion kansalliskissa. Ensimmäiset rodun edustajat tuotiin Suomeen vuonna 1989.
Maine coonit ovat ketteriä, ja ne pitävät kiipeilystä. Niille on hyvä rakentaa tukeva ulkotarha tai ulkoilutuksesta on huolehdittava valjaiden avulla. Irti sitä ei saa päästää, sillä se on hyvin luottavainen rotu ja saattaa helposti joutua onnettomuuksiin. Maine coonit tarvitsevat paljon seuraa ja tylsistyvät helposti, joten kissaa ei saisi pitää turhan pitkiä aikoja ilman virikkeitä tai leikkitoveria vahinkojen välttämiseksi. Maine coonit tulevat erittäin hyvin toimeen lasten, muiden kissojen ja jopa koirien kanssa.
Maine coon -rotu muistuttaa luonteeltaan koiraa. Se on seurallinen ja kiintyy ihmisiin. Yleensä se valitsee perheestä jonkun henkilön, jota se erityisesti palvoo.
Historia
Maine coonin alkuperästä liikkuu monenlaisia uskomuksia, joista yksi kertoo, että kissan pennut olivat kesykissan ja pesukarhun risteymiä. Tällainen lajien välinen risteytyminen on käytännössä mahdoton. On myös ajateltu, että maine coonit olivat tosiasiassa norjalaisia metsäkissoja, jotka olivat saapuneet viikinkien mukana Pohjois-Amerikkaan vuonna 1000.
Monikerroksinen perseptroniverkko
thumb|200px|Yhden piilokerroksen monikerroksinen perseptroniverkko
Monikerroksinen perseptroniverkko (engl. multilayer perceptron) on keinotekoinen hermoverkkoarkkitehtuuri. Termillä MLP viitataan välillä mihin tahansa eteenpäin suunnattuun neuroverkkoon, ja välillä tarkemmin verkkoihin, jotka koostuvat useista kynnysaktivaatiokerroksista (engl. perceptron). MLP:tä, etenkin yhden piilokerroksen, kutsutaan usein vain "tavallisiksi" neuroverkoiksi.
Monikerroksisessa perseptroniverkossa on vähintään kolme neuronikerrosta, syötekerros (engl. input layer), yksi tai useampia piilokerroksia (engl. hidden layer) sekä tuloskerros (engl. output layer).
Kerstin Lindman-Strafford
Kerstin Margareta Lindman-Strafford (s. 30. toukokuuta 1939 Turku) on suomalainen Lontoossa asuva ruotsin ja englannin kielellä kirjoittanut kirjailija ja toimittaja.
Lindman-Strafford valmistui humanististen tieteiden kandidaatiksi Åbo Akademista ja hän suoritti Master of Arts-tutkinnon Washingtonin yliopistossa Seattlessa.
Korealainen keittiö
thumb|Korealaista [[kimchiä]] thumb|Kattaus buddhalaisvaikutteisia lisukkeita. thumb|[[Bulgogi-annos. Lihaa ei vielä ole grillattu.]] thumb|[[Bibimbapin raaka-aineita.]] Korealainen keittiö on Korean niemimaan ruokakulttuuria.
Edison
Edison viittaa muun muassa seuraaviin:
Korealainen keittiö
Korealaisen keittiön perusraaka-aineita ovat kuivattu ruskolevä (dashima, dashi kombu), paahdettu merilevä (gim, kim), kuivattu merilevä (miyeok), kuivatut siitakesienet (pyogobeoseot), lyhytjyväinen riisi (ssai), bataattinuudelit (dang-myeon), riisikakut (ddeok), kiinankaali (baechu), retikka (mu), kuivattu anjovis (mareun myeoichi), korealainen chilipaprika gochugaru, fermentoimalla soijapavuista valmistettu tahna doenjang, maustetahna gochujang, maustekastike ssamjang, seesamiöljy chamgireum, kalakastike (sekjeot), soijakastike (ganjang) ja riisiviina (soju).
Banchan on yleisnimitys kaikille niille monille pienille ruoille, jota korealaiselle aterialle katetaan pöytään riisin kanssa syötäväksi. Banchanit jaetaan koko pöydän kesken. Banchaneista tunnetuin on kimchi, Korean kansallisruoka. Se on maitohappokäymisen avulla hapatettua kaalia, jossa on myös mausteita, mereneläviä ja kasviksia. Kimchiä syödään Koreassa aamiaisella, lounaalla ja illallisella.
Porsaanliha on Korean suosituinta lihaa, erityisesti porsaankylki. Se syödään usein kastikkeiden ja pikkeleiden kera.
Korean kaupungeissa on paljon katuravintoloita. Kananmunasämpylöitä (gyeran bbang) myydään monessa paikassa. Toinen suosittu katuruoka on riisikakku-halloumivartaat gochugarun kanssa. Suosittuja naposteltavia ovat kuivatut kalat ja mustekalat.
Korealaisessa ravintolassa kävijä saa ruokailuvälineekseen syömäpuikot ja lusikan. Joissain paikoissa voi saada myös haarukan. Ruoka valmistetaan monessa ravintolassa loppuun ruokapöydässä kaasuliedellä.
Soju on korealaista viinaa. Sitä yhdistämällä olueen saadaan somaek-juomaa. Riisiä, vehnää ja vettä käyttämällä valmistetaan makgeolli-nimistä juomaa.
Kristian Krokfors
Matti Paul Kristian Krokfors (s. 20. kesäkuuta 1952 Ylistaro) on suomalainen taidemaalari ja -graafikko, joka tunnetaan rytmikkään tyylitellyistä, usein yläperspektiivistä kuvatuista kaupunki-, kylä- ja puutarhanäkymistään.
Kristian Krokfors opiskeli ensin Taideteollisessa korkeakoulussa ja sitten neljä vuotta Englannissa Leicester Polytechnic- ja Croydon College of Art -oppilaitoksissa. Krokfors asui ja työskenteli New Yorkissa 1980- ja 1990-lukujen vaihteessa ja uudelleen 2000-luvun alussa.
Krokfors sai ensipalkinnon valtion taideteostoimikunnan piirustuskilpailussa 1979 ja kannustusapurahan nuorten taidegrafiikkabiennaalissa Vaasassa 1982. Vuonna 1985 hänestä tuli ensimmäinen Vuoden nuoreksi taiteilijaksi nimetty kuvantekijä.
Hänelle myönnettiin taiteilijaeläke vuonna 2018.
Hepokarin seisake
Hepokarin seisake (ratakm 267+650) on Uudenkaupungin radan varressa sijainnut lakkautettu seisake. Se perustettiin Uuteenkaupunkiin vuonna 1961. Seisake lakkautettiin jo runsaan vuoden kuluttua, elokuussa 1962.
Matthew Boulton
thumb|200px|[[Carl Frederik von Bredan muotokuva Matthew Boltonilsta vuodelta 1792]] Matthew Boulton (1728–1809) oli englantilainen teollisuusmies ja James Wattin liikekumppani.
Boulton syntyi Birminghamissa, missä hänen isänsä valmisti nappeja, solkia ja muita pieniä metalliesineitä. Koulun jälkeen hän meni töihin isänsä yritykseen. Vuonna 1761 hän osti maata silloisen keskustan ulkopuolelta ja rakennutti Sohon tehtaan, jossa työskenteli satoja työntekijöitä ja käytettiin uusimpia koneita. Aikaisemmin tuotteiden eri osat oli teetetty eri puolilla olevissa työpajoissa, mutta Boulton keräsi eri alojen ammattilaiset yhteen paikkaan ja perusti myös markkinointiosaston. Tehtaasta tuli pian maailman suurin.
Vuonna 1775 Boulton ja James Watt perustivat yhteisyrityksen, joka valmisti ja markkinoi Wattin höyrykonetta.
Boulton oli luonteeltaan utelias ja kiinnostunut luonnontieteistä ja filosofiasta. Hänestä tulikin yksi Lunar societyn keskeisiä henkilöitä.
Vuonna 2011 esitellyissä uusissa 50 Englannin punnan seteleissä on toisella puolella Matthew Boultonin ja James Wattin kuvat.
Kivikautinen ruokavalio (kirja)
Kivikautinen ruokavalio : painonhallintaan luonnon keinoin on Heljä Suuronen-Geibin laatima teos, jossa annetaan ohjeita kivikautisen ruokavalion noudattamiseen ja ruoanvalmistukseen. Kirja on ilmestynyt 2008, ja sen on julkaissut Readme.fi.
Suuronen-Geib on paino-ongelmiin erikoistunut hypnoterapeutti.
Kirjaan liittyy likeisesti Heljä Suuronen-Geibin ja Leena-Sisko Johanssonin laatima teos Melkein kivikautinen keittokirja. Luonnonmukaista lähiruokaa (2010).
Niko Parkkinen
Niko Parkkinen (s. 26. huhtikuuta 1999 Mikkeli) on suomalainen jääkiekkomaalivahti, joka edustaa SM-liigajoukkue JYPiä.
Ura
Parkkinen on Mikkelin Jukureiden kasvatti. Hän siirtyi C-juniori-ikäisenä JYPiin kaudeksi 2014–2015. Parkkinen pelasi kauden aikana myös yhden ottelun seuran B2-nuorissa, jossa hän voitti kauden päätteeksi Suomenmestaruuden. Kauden 2015–2016 Parkkinen pelasi JYPin B2-nuorissa ja kauden 2016–2017 B-nuorissa. Ensimmäisellä kokonaisella A-juniorikaudellaan 2017–2018 hän kantoi suurimman osan joukkueensa torjuntavastuusta. Parkkinen puki kauden aikana JYPin paidan myös viiteen SM-liiga- ja kahteen Mestarien liigan otteluun, mutta hän ei saanut kuitenkaan peliaikaa. Parkkinen voitti CHL:n mestaruuden. Kaudella 2018–2019 hän puki kolmeen SM-liigaotteluun, mutta Parkkinen jäi ilman peliaikaa.
Syyskuussa 2019 JYP lainasi Parkkisen alustavasti koko kauden 2019–2020 kattavalla lainasopimuksella yhteistyöseuraansa, Mestis-joukkue KeuPa HT:hen. Hän pelasi siellä suurimman osan kaudestaan ja sai tililleen 28 runkosarja- ja kaksi Suomen Cupin ottelua. Parkkinen pelasi JYPissä neljä SM-liigaottelua. Hänet nostettiin joukkueen vahvuuteen ensimmäisen kerran joulukuussa, kun Eetu Laurikainen edusti Suomea Channel One Cupissa. Parkkinen teki liigadebyyttinsä 13. joulukuuta 2019 vieraissa Turun Palloseuraa vastaan. Ottelu oli varsinaisen peliajan ja jatkoajan päätteeksi tasalukemissa 3–3 ja hän torjui 26 kertaa. Voittomaalikilpailuissa Parkkinen torjui TPS:n kuudesta yrityksestä viisi ja JYP voitti ottelun lopulta lukemin 3–4.
JYP lainasi Parkkisen syyskuussa 2020 toistaiseksi voimassa olevalla sopimuksella Mestis-joukkue Savonlinnan Pallokerhoon. Hän pelasi siellä 11 ottelua, kunnes Mestiksen ollessa keskeytettynä Parkkinen palasi joulukuussa JYPin vahvuuteen Markus Ruusun aisapariksi, kun NHL-lainamaalivahti Veini Vehviläinen palasi Pohjois-Amerikkaan. Hän pelasi SM-liigassa kauden aikana 18 runkosarjaottelua. Maaliskuussa 2021 Parkkinen teki JYPin kanssa kaksivuotisen jatkosopimuksen.
Kauteen 2021–2022 Parkkinen lähti niin ikään JYPin kakkosmaalivahtina Markus Ruusulle, kunnes marraskuussa 2021 seura täydensi maalivahtiosastoaan Kanstantsin Šostakilla. Parkkinen pelasi kauden aikana vain kolme SM-liigaottelua ja suurimman osan kaudestaan hän pelasi lainalla KeuPa HT:n Mestis-joukkueessa. Maaliskuussa 2022 JYP vuokrasi Parkkisen loppukaudeksi Tampereen Ilvekseen, mikä oikeutti seuran nostamaan hänet tarvittaessa kokoonpanoon, kun Parkkinen jatkoi pelejään KeuPassa. Huhtikuussa Ilves nosti hänet vahvuuteensa kesken välieräsarjan, kun Vadim Žerenko oli sivussa. Parkkinen puki loppukaudella viiteen playoff-otteluun, mutta hän ei saanut kuitenkaan peliaikaa. Parkkinen voitti kauden päätteeksi SM-pronssia.
Anonyymit kotikiusatut
Anonyymit kotikiusatut oli vuosina 2002–2019 Radio Suomessa lähetetty sketsisarja, jossa kotikiusatut Veijo (Tommi Reponen) ja Pauli (Jari Vesa) ruotivat omassa viikkokokouksessaan menneen viikon tapahtumia kotona ja maailmalla. Kokouksen päällimmäisenä ideana on purkaa toiselle oman vaimon ("martta") kiusaamisesta kotona. Veijo ja Pauli joutuvat tekemään kaiken kotona siivouksesta ja pyykkäämisestä alkaen "marttojen" ladellessa uusia vaatimuksiaan ja mielihalujaan. Ohjelman huumori perustuu Veijon ja Paulin tietämättömyyteen eri asioista, joka johtaa yleensä väärinkäsityksiin.
Ohjelma alkoi yhteislaululla "Alistus Veijo, Alistus Pauli. AKK, kovempaa ei oo, AKK kovempaa ei oo, aalistuus!".
Palkinnot
Radio- ja TV-viihteen seura Studio Kymppi palkitsi Anonyymit kotikiusatut vuonna 2011 vuoden parhaana viihdeohjelmana.
Winnendenin koulusurmat
Winnendenin koulusurmat tapahtuivat 11. maaliskuuta 2009 Winnendenin kaupungissa Saksassa. Ampumavälikohtauksessa sai surmansa 16 ihmistä ja useita loukkaantui. Uhreista 12 oli Albertvillen koulun oppilaita tai opettajia. Ampumavälikohtaus alkoi noin kello 9.30 paikallista aikaa.
Surmaaja oli 17-vuotias koulun entinen oppilas Tim Kretschmer, joka kuoli pakomatkaa seuranneessa tulitaistelussa poliiseja vastaan Wendlingen am Neckarissa sijaitsevan postinlajittelukeskuksen parkkipaikalla noin 40 kilometrin päässä Winnendenistä. Poliisi haavoitti Kretschmeriä, minkä jälkeen tämä surmasi itsensä.
Albertvillen koulu
Tim Kretschmer avasi tulen koulutiloissa 9mm Beretta -pistoolillaan kello 9.30 paikallista aikaa. Hän oli varastanut aseen vanhempiensa makuuhuoneesta. Silminnäkijöiden mukaan Kretschmer aloitti ampumisen ylimmästä kerroksesta, missä hän hyökkäsi kahteen luokkahuoneeseen ja kemian laboratorioon. Hän murhasi yhdeksän oppilasta, joista kahdeksan oli naisia, sekä naispuolisen opettajan. Hän ampui useita uhrejaan päähän. Kretschmer ampui koulussa melkein 60 laukausta.
Koulun rehtori suoritti koodatun ilmoituksen ”Frau Koma kommt” eli Amok kirjoitettuna takaperin. Tämä hälytys oli sovittu saksalaisten opettajien keskuudessa Erfurtin kouluammuskelun jälkeen vuonna 2002. Kuultuaan hälytyksen opettajat lukitsivat luokkahuoneiden ovet.
Kolme poliisia saapui paikalle klo 9.35, ja he keskeyttivät ampumisen. Kretschmer ampui kohti poliiseja ja pakeni rakennuksesta tappaen lähtiessään kaksi naisopettajaa.
Pako ja autoryöstö
Paettuaan koululta Kretschmer juoksi paikallisen psykiatrisen instituutin pihaan ja ampui siellä 56-vuotiaan talonmiehen.
Suuret määrät poliiseja varmistivat koulurakennuksen ja aloittivat koko Winnendenin laajuisen etsintäoperaation Kretschmerin kiinniottamiseksi.
Noin kello 10 Kretschmer ryösti Volkswagen Sharan -auton, uhkaili ajaja Igor Wolfia aseella ja pakotti tämän ajamaan Wendlingen am Neckariin, 40 kilometrin päähän Winnendenistä. Matka vei heidät ensin länteen päin Stuttgartin esikaupunkiin, sieltä Waiblingenin, Fellbachin ja Bad Cannstattin kautta kohti Böblingeniä ja Tübingeniä.
Igor Wolf kertoi myöhemmin, että hänen kysyttyään miksi Kretschmer teki näin, tämä oli vastannut: ”Koska tämä on hauskaa”.
Automatka päättyi vähän ennen Wendlingenin liittymää moottoritiellä A8, kun Wolf kaarsi auton ulos tieltä ja hyppäsi ulos juosten kohti vastaantulevaa poliisiautoa. Kello oli tuolloin vähän yli 12.
Wendlingenin tulitaistelu
Kretschmer pakeni autosta välittömästi, juoksi kohti läheistä teollisuusaluetta ja meni sisään Volkswagenin autokauppaan, jossa hän uhkaili myyjää antamaan avaimet yhteen autoista. Kretschmerin hämäännyttyä myyjä pääsi pakoon. Kretschmer ampui toisen myyjän ja asiakkaan 13 laukauksella. Kretschmerin ollessa lataamassa asettaan kolmas myyjä ja asiakas pakenivat takaovesta.
Kretschmer meni ulos ja ampui ohiajavaa autoa. Poliisit saapuivat paikalle ja tulitaistelu alkoi. Yksi poliiseista osui Kretschmeriä molempiin jalkoihin, jolloin hän palasi takaisin autokauppaan. Hän ampui 12 laukausta sisältä päin kohti poliiseja, jotka olivat jo melkein piirittäneet koko rakennuksen.
Kretschmer pakeni takaovesta ja juoksi pihan poikki viereiseen liikerakennukseen, jossa hän haavoitti kahta poliisia.
Poliisiasiakirjojen mukaan ampuja alkoi sattumanvaraisesti tulittamaan läheisiä rakennuksia ja ihmisiä. Sitten Kretschmer latasi aseensa ja ampui itseään päähän. Tulitaistelun viimeiset sekunnit saatiin kuvattua kamerakännykällä.
Tekijä
Tim Kretschmer (26. heinäkuuta 1991-11. maaliskuuta 2009) oli valmistunut vuonna 2008 Albertvillen koulusta keskinkertaisilla arvosanoilla.
Kouluaikanaan Kretschmeriä oli kuvailtu ”yksinäiseksi ja rasittuneeksi henkilöksi, joka tunsi olevansa yhteiskunnan hyljeksimä”. Entinen ystävä kuvaili häntä hiljaiseksi ja vetäytyväksi.
Kretschmer oli ollut innokas pöytätenniksen pelaaja, ja hänen suunnitelmanaan oli tulla ammattilaiseksi. Kretschmeriä valmentanut kroatialainen pöytätennispelaaja Marko Habinajec oli kuvaillut häntä ”hieman poispilatuksi”, koska hänen vanhempansa olivat toteuttaneet hänen kaikki toiveensa. Habinajecin mukaan Kretschmer oli huono häviäjä. Hävitessään hän alkoi itkeä ja heitellä mailaansa ympäriinsä. Kretschmer oli kuitenkin myös todella itsevarma ja haukkui joukkuetovereitaan huonoiksi.
Kretschmer pelasi myös verkkomoninpeli Counter-Strikea ja ammuskeli kuula-aseilla. Viimeisenä päivänään elossa hän pelasi Far Cry 2 -videopeliä Internetissä nimimerkillä ”JawsPredator1”.
Kretschmer oli ollut saanut hoitoa Weissenhoffin psykiatrisella klinikalla. Hoidon päätyttyä hänen oli määrä jatkaa hoitoa Winnendenissä avohoitopotilaana, mutta hän oli keskeyttänyt sen. Klinikan hoitajien mukaan Kretschmer oli kärsinyt masennuksesta avohoitovaiheessaan vuonna 2008. Hänen vanhempansa kuitenkin väittivät, ettei Kretschmer ollut saanut avohoitoa lainkaan.
Tausta
Poliisit tutkivat Kretchmerin asunnon ampumapäivänä kello 11. Kretschmerin isä omisti 15 luvallista asetta. Hän oli paikallisen ampumakerhon jäsen. Yksi 9 millimetrin Beretta oli kateissa mukanaan satoja ammuksia. 14 aseista pidettiin lukkojen takana, kun Berettaa oli pidetty makuuhuoneessa varmistamattomana.
Viisi päivää tapahtuman jälkeen syyttäjät halusivat syyttää Kretschmerin isää siitä, ettei ollut pitänyt asettaan lukkojen takana. Syytteitä ei kuitenkaan nostettu ja Kretschmerin isä kertoi aikovansa uusia aseidensa luvat.
10. helmikuuta 2011 Kretschmerin isä sai vuoden ja yhdeksän kuukauden ehdollisen tuomion kuolemantuottamuksesta ja ampuma-aselakien rikkomisesta.
Poliisit raportoivat, että Kretschmer oli kertonut aikomuksistaan Internetissä useita tunteja ennen tapahtumaa. Tämä oli tehty kuitenkin jollain muulla kuin Kretschmerin tietokoneella.
Kolme viikkoa ennen tapahtumaa Kretschmer oli kertonut vanhemmilleen kirjeitse, että oli tuskissaan eikä voisi enää elää.
Seuraukset
Saksan presidentti Horst Köhler esitti vaimoineen osanottonsa uhrien omaisille, kuin myös kansleri Angela Merkel ja ministeri Günther Oettinger. Euroopan parlamentti piti hiljaisen minuutin uhrien muistolle. Saksan lippua pidettiin puolitangossa ympäri maan maaliskuun 13. päivään asti.
Muutamaa päivää myöhemmin poliitikot esittivät uusia lakiehdotuksia, kuten ammuntavideopelien kieltäminen kokonaan, ampumakerhojen jäsenien parempi valvonta, direktiivi kaikkien ammuksien säilytettäväksi poliiseilla, sekä kaikkien omistusaseiden säilytys ampumakerhojen varastoissa.
Viiden uhrin perheet kirjoittivat kirjeet kanslerille, presidentille ja ministerille, joissa he esittivät seurausvaatimuksiaan. He kyseenalaistivat muun muassa nuorten pääsymahdollisuuden aseklubeille, väkivallan televisiossa ja väkivaltaisten videopelien sallimisen. He halusivat myös, ettei tekijästä nostettaisi liikaa kohua, jotta mahdollisia kopiomurhaajia ei syntyisi.
Jääkiekon naisten Euroopan-mestaruuskilpailut 1993
Jääkiekon naisten Euroopan-mestaruuskilpailut 1993 olivat kolmannet naisten Euroopanmestaruuskilpailut jääkiekossa. A-sarjan turnaus pelattiin Tanskassa 24.–27.maaliskuuta, ja B-sarjaa isännöi Ukraina. A-sarjan pistepörssin voitti Suomen Hanna Teerijoki yhdeksällä maalilla ja kolmella maaliin johtaneella syötöllä. Suomi voitti myös Euroopan-mestaruuden kolmannen kerran peräkkäin.
Sijoitusottelut
Loppuottelu
Pronssiottelu
'''Ottelu 5. sijasta'''
Tanska putosi B-sarjaan.
B-sarja
Latvia nousi A-sarjaan.
Tosin Abasi
pienoiskuva|Tosin Abasi soittamassa 8-kielistä .Strandberg*-sähkökitaraa. Oluwatosin Ayoyinka Olumide "Tosin" Abasi (s. 7. tammikuuta 1983 Washington (DC)) on yhdysvaltalaisnigerialainen kitaristi. Hän on yhdysvaltalaisen instrumentaalista progressiivista metallia soittavan Animals As Leaders -yhtyeen perustajajäsen, toinen kitaristi ja yhtyeen keulakuva, jonka lisäksi hän soittaa fuusiojazzia esittävässä T.R.A.M. -yhtyeessä.
Kitarat
Tosin Abasi käyttää paljon Ibanezin kitaroita, ja kyseinen yhtiö valmistaa myös hänen signature-mallejaan.
Mikrofonit
Tosin käyttää pääasiassa EMG:n ja DiMarzion ja Fishmanin valmistamia mikrofoneja kitaroissaan.
Kitarakaapit
Abasi kokeili jonkin aikaa AXE FX -laitetta suoraan kytkettynä PA:han ilman perinteisiä kitaravahvistimia taikka kaappeja, mutta päätti siirtyä takaisin kitarakaapin käyttäjäksi, sillä pienillä konserteilla konsertinjärjestäjien PA-laitteista ei useinkaan ollut kyllin hyvä.
Etelänliejukana
Etelänliejukana (Gallinula nesiotis) on Tristan da Cunhalla ja Goughilla elänyt rantakana. Nimialalaji nesiotis on hävinnut Tristan da Cunhalta, ja alalaji comeri, jonka nimesi Joel Asaph Allen 1892 , elää uhanalaisena Goughilla eteläisellä Atlantilla. IUCN pitää tätä lalaljia omana lajinaan Gallinula comeri. Philip Lutley Sclater kuvaili lajin holotyypin Tristan da Cunhalta vuonna 1861.
Diracin deltafunktio
325px|pienoiskuva|Diracin deltafunktion skemaattinen esitys pystyviivan ylittävän nuolenkärjen avulla. Nuolen korkeus osoittaa kertoimen, joka vastaa sen alla olevan alueen pinta-alaa. frame|Diracin deltafunktio Gaussin jakaumakäyrien rajatapauksena, kun  a\to 0.
Diracin deltafunktio on brittiläisen fyysikon Paul Diracin käyttöön ottama matemaattinen konstruktio. Intuitiivisesti se voidaan käsittää eräänlaiseksi erikoislaatuiseksi funktioksi, jonka kuvaaja on sellainen äärettömän terävä piikki, jonka alle jäävä pinta-ala on 1. Diracin deltafunktiolla on integraalilaskennassa vastaava merkitys kuin Kroneckerin deltalla sarjateoriassa. Signaalinkäsittelyn alalla sitä sanotaan myös yksikköimpulssifunktioksi. Diracin deltafunktiota käytetään esimerkiksi sähködynamiikassa kuvaamaan pistemäisen varauksen varaustiheyttä.
Tarkkaan ottaen Diracin deltafunktio ei ole funktio lainkaan, vaan ajatus, joka on vasta myöhemmin formalisoitu niin sanottujen jakaumien tai distribuutioiden kautta. Nuo ovat todennäköisyysteoriasta osin lähteneitä matemaattisia rakenteita, jotka sitäkin yleisemmin formuloidaan mitta- ja integraaliteorian kautta, sekä vetoamalla lineaariseen funktionaalianalyysiin.
Ajatus lähtee alun perin fysiikasta ja sen pistemäisenä pitämästä elektronista, jolla siis on pistemäinen varaus. Sitä käytetään yleisemmin kuvaamaan tapauksia, joissa jokin suure tai kenttä on keskittynyt niin pienelle alueelle, että sen voidaan katsoa olevan yhteen pisteeseen keskittynyt. Tällaisten kenttien kuvaus vaatii perinteisestä funktioihin perustuvasta, jatkuvasta ja differentioituvasta matematiikasta poikkeavaa kuvausta, samalla kun funktionaalinen kuvaus lopulta osoittautuu varsin kauniiksi sekä säännölliseksi.
Yleistä
Diracin deltafunktio on karkeasti ajatellen käsitettävissä funktioksi, jonka arvo on nolla kaikkialla muualla paitsi nollassa, jossa se on ääretön:
ja joka lisäksi toteuttaa ehdon
Tämä on kuitenkin vain heuristinen määritelmä, sillä nimestään huolimatta deltafunktio ei ole tavanomaisessa mielessä funktio.
Yleensäkin on
jos a < 0 < b, mutta
Diracin deltafunktio voidaan kertoa mielivaltaisella reaaliluvulla A, jolloin saadun funktion integraali on A. Kuitenkin esimerkiksi funktiot f(x) = δ(x) ja g(x) = 2 δ(x) ovat kaikkialla yhtä suuret, myös nollassa, jossa molemmat saavat arvon ääretön, mutta siitä huolimatta niiden integraalit ovat eri suuret. Tämä on kuitenkin ristiriidassa Lebesguen integraaliteorian kanssa. Sen mukaan jos funktiot f ja g saavat saman arvon melkein kaikkialla (toisin sanoen kaikkialla muualla paitsi joukossa, jonka Lebesguen mitta on nolla), silloin g on integroituva, jos ja vain jos f on integroituva ja molempien funktioiden integraalit ovat yhtä suuret. Diracin deltafunktio voidaankin täsmällisesti määritellä ainoastaan matemaattisten distribuutioiden teorian avulla.
Diracin deltafunktiota käytetään runsaasti fysiikan eri aloilla. Integroitaessa se on hyvin hyödyllinen sellaisten funktioiden approksimaationa, jotka ovat terävän piikin muotoisia. Se voidaan käsittää samankaltaiseksi abstraktioksi kuin massapiste tai pistemäinen sähkövaraus. Mekaniikassa sitä voidaan soveltaa törmäyksiin, esimerkiksi pallon lyöntiin pesäpallomailalla, jolloin palloon kohdistuva voima vaikuttaa vain äärimmäisen lyhyen ajan, mutta pallon liikemäärän ja liike-energian muutos ja siten voiman impulssi ja sen tekemä työ ovat helposti todettavissa. Tällöin voidaan ajatella palloon kohdistuvan voiman vaihdelleen ajan funktiona Diracin deltafunktion mukaisella tavalla.
Laskukaavoja
Jos f(x) on mielivaltainen funktio ja a < 0 < b, on
Deltafunktio voidaan skaalata seuraavasti (edellyttäen, että \alpha ei ole nolla),
mistä saadaan:
Tämä skaalausominaisuus voidaan yleistää muotoon:
missä luvut xi ovat funktion g(x) nollakohdat. Näin ollen on esimerkiksi
Integraalimuodossa tämä skaalaus voidaan esittää seuraavasti:
n-ulotteisessa avaruudessa, jossa paikkavektori on \mathbf{r}, tämä voidaan yleistää muotoon
missä oikeanpuoleinen integraali on otettu alueen \partial V yli, joka on yhtälön  määrittelemä n-1  -ulotteinen pinta.
Deltafunktiolle on myös voimassa:
Deltafunktio jakaumana
Diracin deltafunktio voidaan käsittää myös todennäköisyysjakauman erikoistapaukseksi. Se kuvaa sellaista satunnaismuuttujan rajatapausta, jossa muuttuja saa aina saman arvon. Sen avulla voidaan myös diskreetit jakaumat käsittää jatkuvien jakaumien erikoistapauksiksi, joissa tiheysfunktio on muotoa
Tällöin satunnaismuuttujan tiheysfunktio voi sisältää samaan aikaan diskreetin ja jatkuvan osan. Tiheysfunktio koostuu jatkuvasta taustasta, ja korkeintaan numeroituvasta määrästä toisistaan erillisiä singulaarisia Dirac-funktioita. Nuo vastaavat todennäköisyydessä kertymäfunktion jatkuvia ja hyppääviä osia, hyppäysten ollen Dirac-distribuutioita kertymäfunktion yleistettynä derivaattana.
Jakaumana Diracin deltafunktio vastaa myös sellaista normaalijakauman rajatapausta, jossa keskihajonta lähenee käänteisesti rajatta nollaa. Monia muitakin tapoja lähestyä eri funktioavaruuksien eri normeissa kohti delta-funktiota tunnetaan. Eräät tärkeimmät ovat glue- eli liimafunktiot, perheissään, koska ne ovat tärkeitä reaalianalyysin ja kompleksianalyysin rajapinnassa. Sellaisa ovat myös erilaiset harmonisen analyysin tuottamat kehitelmät, eli ensimmäisenä sinc(x)-kehitelmä, kaistarajatun impulssin suppenemisessa Dirac-impulssiin, yhä korkeammalla kaistarajalla. Sellainen liittyy näytteistysteoreemaan ja jopa fysikaalisten teorioiden cutoff-analyysiin.
Matemaattisia yksityiskohtia
Todennäköisyysjakaumana Diracin deltafunktion karakteristinen funktio (siis Fourier-muunnos) on vakio 1 ja momenttigeneroiva funktio vakio 0. Sitä vastaava kertymäfunktio on 0 negatiivisilla ja 1 positiivisilla muuttujan arvoilla.
Äänteensiirros
Äänteensiirros tarkoittaa kielessä tapahtuvaa useaa samanaikaista systemaattista äänteenmuutosta. Yksi esimerkki tästä on englannin kielen suuri vokaalisiirtymä vuosina 1350–1500. Myös saksan kielessä ja kreikassa on tapahtunut äänteensiirroksia, ja tällä hetkellä sellaisia tapahtuu joissain amerikanenglannin murteissa.
Diracin deltafunktio
Matemaattisia yksityiskohtia
Yleisemmässä temperoitujen distribuutioiden teoriassa delta-funktionaalilla on kaikki derivaatat ja integraalit, kaikissa dimensioissa. Niitä voi vapaasti käyttää kaikissa differentiaali- ja osittaisdifferentiaaliyhtälöissä mihin vain äärelliseen kertaluokkaan, mutta kertolasku syntyvien funktioiden välillä on todistetusti hankalaa. Suoraan epäkonsistenttia.
Fourier-teoria syntyvien paikallisten funktionaalien välillä on kaunis ja täydellinen, varsinkin neliönormissa. Se on temperoidussa neliönormidistribuutioavaruudessa täysin duaalinen: koko Laplace-teoria menee Fourier-kautta polynomeihin ja päin vastoin. Delta-funktionaali kuvautuu Fourier-muunnoksen kautta nollannen asteen polynomiksi eli vakioksi; sen derivaatta kuvautuu ensimmäiseksi lineaariseksi asteeksi; sikäli kuin on ajassa siirrettyjä asioita, ne kuvautuvat eri tavoin summatuiksi polynomeiksi ja takaisin.
Tämä kaikki toimii yhteen siksi, että ei puhuta globaalisesta integroituvuudesta, vaan vain siitä mitä tapahtuu paikallisesti. Puhutaan siitä miten pienessä joukossa, paikallisesti, tietty määrä testifunktioita käyttäytyy suhteessa testattavaan asiaan, kuten Diracin deltaan.
Mattholmsfladan
thumb|250px|Mattholmsfladan huhtikuussa 2008 lintutornista nähtynä. thumb|250px|Sama paikka syyskuussa 2007. Mattholmsfladan on Paraisilla sijaitseva matala ja ruovikkoinen merenlahti, flada. Lahtea reunustaa järviruokovyö ja myös avovesialueella on muutamia ruovikkosaarekkeita. Yhdessä viereisen Lenholmin luonnonsuojelualueen kanssa Mattholmsfladan muodostaa kansainvälisesti arvokkaan suojelukokonaisuuden ja 129 hehtaarin Natura 2000 -alueen.
Diracin deltafunktio
Matemaattisia yksityiskohtia
Kun tehdään näin, integroituvuudesta tulee paikallinen suure globaalin asemesta, ja siksi Dirac-impulssi ja jopa sen kaikki derivaatat voidaan määritellä kunnolla. Ne määritellään suhteessa paikalliseen koetteluun, testifunktioiden suhteen.
Mattholmsfladan
Retkeily
Mattholmsfladan sijaitsee noin 9 kilometriä Paraisten keskustasta lounaaseen, Saaristotien eli seututien 180 varrella. Fladan reunalla on lintutorni jonne pääsee Lenholmin luontopolkua pitkin.
Aiheesta muualla
60.24133°N, 22.20111°W
Tripoli (Libanon)
Tripoli (, kokonaan Ṭarābulus Al-šām) on kaupunki ja satama Luoteis-Libanonissa. Vuonna 2003 kaupungissa oli arviolta 212 900 asukasta. Väestön valtaosa on sunnalaisia, mutta kaupungissa on myös kristitty- ja alaviittivähemmistö.
Maantiede
Tripoli sijaitsee Välimeren rannikolla ja se on pohjoisin Libanonin rannikon useista keskuksista. Kaupunki tunnetaan Pohjois-Libanonin pääkaupunkina ja se sijaitsee noin 85 kilometriä maan pääkaupunki Beirutista pohjoiseen. Kaupunki sijaitsee rannikkotasangolla ja rakennettu alue rajautuu sisämaassa päin kohoavaan maastoon. Tripolin rakennettu metropolialue käsittää itse Tripolin kunnan lisäksi kaksi sen naapurikuntaa, al-Minan ja Beddaouin.
Historia
thumb|vasen|Raimund de Saint-Gillesin sitadelli. Tripolia on asutettu jo foinikialaisten aikana, mutta sen alkuperäistä foinikialaista nimeä ei tunneta. Ensimmäiset maininnat kaupungista historiallisissa lähteissä ovat peräisin Persian valtakunnan ajoilta. Sen nykyinen nimi on taustaltaan kreikkalainen ja viittaa alkuperäiseen kolmeen kaupunginosaan, joita erotti toisistaan muuri. Pian kristinuskon synnyn jälkeen Tripolista tuli hiippakunta, jonka perusti tarinan mukaan apostoli Pietari, joka nimitti kaupungin ensimmäisen piispan. Tuolloinen Tripoli sijaitsi sen nykyisen sataman alueella. Arabipaimentolaiset valloittivat kaupungin Bysantin valtakunnalta umaijadien kalifi Muawija I:n lähetettyä sinne joukkonsa. Arabien piirittäessä kaupunkia sen asukkaat pakenivat laivoilla. Muawija asutti tyhjentyneen kaupungin lähteistä riippuen juutalaisilla tai persialaisilla. Vuonna 1047 persialainen matkailija Nasir Khusraw kuvaili kaupungissa asuvan noin 20 000 henkilöä, joiden valtaosa oli tuolloin šiialaisia.
Ristiretkien aikana Tripolin kreivikunta annettiin Toulousen kreivi Raimund IV:lle. Ristiretkeläiset valtasivat kaupungin piirittämällä ja sen eristämiseksi rakennettiin linna Mons Peregrinus -nimiselle kukkulalle, jonka ympärille kasvoi ajan mittaan pieni kaupunki. Raimund itse kuoli ennen kaupungin kukistumista vuonna 1109. Vuonna 1170 kaupunki kärsi mittavia tuhoja maanjäristyksessä. Ristiretkeläiset menettivät Jerusalemin vuonna 1187, mutta Tripoli säilyi heidän hallussaan vielä toisen vuosisadan ajan. Mamelukkisulttaani al-Mansur Qalawun valloitti kaupungin vuonna 1289. Uutta Tripolia rakennettiin sittemmin Mons Peregrinuksen ympärille vanhan kaupungin kutistuessa mitättömäksi ja tullen tunnetuksi sittemmin nimellä al-Mina.
Osmanien vallattua Syyrian Tripolista tuli ensin sancakin ja sittemmin oman eyaletinsa pääkaupunki. Kaupunki toimi sisämaassa sijanneiden Homsin ja Haman satamana. Sen taloudellinen merkitys kuitenkin hupeni Beirutin, Sidonin ja Akkon kustannuksella. Vuonna 1545 kaupungissa asui 1 743 perhettä (1 294 muslimia, 316 kristittyä ja 178 juutalaista) ja vuoteen 1623 mennessä heidän määränsä oli enää 1 320 (749 muslimia, 432 kristittyä ja 139 juutalaista). Sen alamäki jatkui aina 1800-luvulle saakka. Vuonna 1876 rakennettiin tie ja rautatie Homsiin. Tie Beirutiin avattiin vuonna 1909 ja vuonna 1911 kaupunki yhdistettiin rautatiellä Aleppoon. Samaan aikaan Tripolin asukasluku oli 24 000 ja al-Minan 8 500. Sunnalaisia muslimeja oli molemmissa yhteensä 24 100, kreikkalaisortodoksisia kristittyjä 6 800 ja maroniitteja 1 500. Ensimmäisen maailmansodan aikana emiiri Faisal valloitti Damaskoksen vuonna 1918 ja nimitti Tripolin muftin kuvernööriksi. Ranskalaiset joukot valtasivat kuitenkin Tripolin 12. lokakuuta samana vuonna.
Ranskalaiset perustivat Suur-Libanonin, joka erosi hallinnollisena alueena Syyriasta. Tripolin entisestä muftista tuli ranskalaisten vastaisen liikkeen johtaja. Libanon itsenäistyi 1940-luvulla, mutta sen historiaa on leimannut sittemmin poliittinen epävakaus ja konflikti. Libanonin kriisi 1958 syttyi Tripolista käsin. Paikalliseen politiikkaan vaikutti nasserilaisuus ja arabimaailman yhtenäisyysliike, kun taas maan presidentti Camille Chamoun pyrki liittämään maan länsimaihin. Libanonin sisällissodan alkaessa Tripolissa perustettiin sunnalaisten islamistijärjestöjen liitto Harakat al-Tawhid al-Islami ja vuonna 1983 kaupungista tuli turvapaikka Beirutista karkotetulle Palestiinan vapautusjärjestölle. Kaupungin alaviitit olivat hallitsevassa asemassa Syyrian armeijan miehittäessä Libanonia 1980-luvulla ja sektariaaniset jännitteet ovat nousseet jälleen esiin Syyrian sisällissodan myötä sunnalaisen enemmistön kannattaessa Syyrian kapinallisia ja alaviittien Bašar al-Assadin hallintoa.
Talous
Tripoli on Beirutin jälkeen Libanonin tärkein taloudellinen keskus. Kuran tasangolla kaupungista etelään ja itään, sekä Akkarissa pohjoisessa viljellään hedelmiä ja vihanneksia. Maatalouden nykyaikaistamiseen on hiljattain tullut ulkomaalaisia sijoituksia. KTripolissa on myös teollisuutta. Sen pohjoispuolella sijaitsee öljynjalostamo, jonne päättyy yös nykyisin käyttämätön Kirkukista saapuva öljyputki. Chekkassa Tripolista etelään sijaitsee puolestaan Libanon suurin sementtitehdas. Muihin aloihin lukeutuvat esimerkiksi saippuan ja puuvillatuotteiden valmistus, merisienten kalastus, sekä tupakan ja hedelmien jatkojalostus. Kaupunki on myös tärkeä satama.
Väestö
thumb|Tripolin suurmoskeijan [[minareetti.]] Vuonna 2003 Tripolissa oli arviolta 212 900 asukasta. Metropolialueella oli vuonna 2015 yhteensä 478 504 asukasta. Kaupungin asukkaiden enemmistö harjoittaa sunnalaista islamia. Noin 50 000 henkilön kokoinen alaviittivähemmistö asuttaa pääasiallisesti Jabal Muhsinin kaupunginosaa. Kristityt muodostavat noin 6 % kaupungin väestöstä. Kristityt ovat pääasiassa ortodokseja ja aikanaan olemassa ollut maroniittivähemmistö on muuttanut muualle. Syyrian sisällissodan takia kaupunkiin on saapunut lisäksi noin 72 000 pakolaista Syyriasta, joiden lisäksi kaupungissa on asunut ennestään palestiinalaispakolaisia.
Skill Street Entertainment
Skill Street Entertainment eli SSE oli suomalainen hip hop -musiikkiin suuntautunut levy-yhtiö. Sen perusti vuonna 2009 rap-artisti/tuottaja LX-Beats/Rekami.
Skill Street Entertainment ajautui konkurssiin alkuvuodesta 2012, jonka johdosta yhtiö lopetti toimintansa.
Saku Savolainen
Saku Savolainen (s. 13. elokuuta 1996 Iisalmi) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan keskikenttäpelaaja, mutta kykenee pelaavaan myös puolustuksessa ja hyökkäyksessä.
Iisalmelaisen PK-37:n kasvatti siirtyi Kuopioon Kuopioon ja Kuopion Palloseuran edustusjoukkueeseen kaudella 2013. Hän on pelannut vuoteen 2020 mennessä kahdeksan Veikkausliigakautta ja 188 ottelua KuPS:ssa tehden 14 maalia. Kaikkiaan Savolainen on pelannut KuPS:ssa 236 ottelua ja tehnyt niissä 19 maalia. Hän on pelannut uransa aikana myös kolme ottelua Kakkosessa yhteistyöseura SC KuFu-98:ssa. Pitkän Veikkausliigauransa aikana Saku on pelannut kentän jokaista pelipaikkaa – jopa maalivahtina. Tämä tapahtui syyskuussa 2016 KuPS:n pelatessa Ilvestä vastaan. Silloisen KuPS:n maalivahdin Johannes Kreidlin ulosajon myötä Savolainen komennettiin tolppien väliin viimeiseksi viideksi minuutiksi ja onnistui pitämään maalinsa puhtaana. Viimeiset kaksi kautta Savolainen on vakiinnuttanut paikkansa KuPS:n oikeana laitapuolustajana. KuPS teki kauden 2020 jälkeen Savolaisen kanssa jatkosopimuksen.
Kalininin piiri
Kalininin piiri voi viitata seuraaviin Mihail Kalininin mukaan nimettyihin hallintoalueisiin:
Boyfriend
Boyfriend, boy friend tai boyfriends voi viitata:
Werner Radspieler
Werner Radspieler (13. elokuuta 1938 Nürnberg – 7. maaliskuuta 2018 Nürnberg) oli saksalainen roomalaiskatolinen piispa. Hänet vihittiin papiksi Bambergin arkkihiippakuntaan 8. maaliskuuta 1964 ja nimitettiin sen vihkipiispaksi sekä Thuggan titulaaripiispaksi 7. marraskuuta 1986. Piispaksi vihkiminen seurasi 21. joulukuuta. Pääkonsekraattorina toimi Elmar Maria Kredel, jota avustivat Josef Schneider ja Martin Wiesend.
Radspielerille myönnettiin ensimmäisen luokan Verdienstkreuz 23. toukokuuta 1996, ja häntä kunnioitettiin lisäksi Bayerischer Verdienstordenilla 15. heinäkuuta 2002.
Europanto
Europanto on keinotekoinen kieli, joka on kehittänyt 1996 alun perin huumorimielessä italialainen kirjailija ja kielenkääntäjä Diego Marani. Kielen nimi on yhdistelmä sanoista Eurooppa ja panta ( ’kaikki’) sekä samalla parodia kansainvälisesti tunnetuimman apukielen, esperanton, nimestä.
Europantossa ei ole pysyviä sääntöjä, vaan se on eräänlainen vapaa ja luova yhdistelmä Länsi-Euroopan kielistä, sisältäen sanoja ennen kaikkea englannista, saksasta, ranskasta, italiasta ja espanjasta. Marani on kirjoittanut europantoksi artikkeleita sekä novellikokoelman Las adventures des inspector Cabillot, joka ilmestyi Ranskassa vuonna 1998.
Kielinäyte
Isä meidän -rukous europantoksi:
Notre Padre who est en la ciel, may votre nombre est sanctificado. Venga votre reino. May votre voluntad est fatto, comme en ciel, assim on la terre. Da us notre pane de chaque giorno. y pardonu notre deudas, assim comment we pardonar notre deudoress. y not induce us en tentasion, mais free us del mauvais. Amen.
Dragon Tiger Gate
Dragon Tiger Gate (, Lung fu moon) on vuonna 2006 ensi-iltansa saanut hongkongilainen toimintadraama. Elokuva perustuu hongkongilaiseen sarjakuvaan Oriental Heroes. Elokuvan on ohjannut Wilson Yip ja käsikirjoittanut Edmond Wong. Pääosassa esiintyivät Donnie Yen, Nicholas Tse ja Shawn Yue.
Ennätys
Elokuvaa varten tehty nyrkkeilysäkki on kirjattu Guinnessin ennätysten kirjaan maailman suurimpana nyrkkeilysäkkinä. Se on 2,4 metriä korkea, 1,5 metriä leveä ja painoi 181 kiloa.
Goottimetalli
pienoiskuva|Goottimetalliyhtye [[Tristania vuonna 2005.]] Goottimetalli (gothic metal) on musiikkityyli, jossa metallimusiikin raskaus ja raakuus yhdistyvät goottirockin dekadenssiin ja tunnelmallisuuteen. Goottimetallin lähestymistapa eroaa goottirockista usein tosin melodiarakenteista. Goottirockissa yleisesti keskitytään melodisiin kappaleisiin, kun goottimetallissa kappaleet ovat usein vallimaisia ja suurimpia melodioita kantavat laulajat ja kosketinsoittajat.
Alkuperä
Goottimetalli-nimityksen otti käyttöön rocklehdistö Paradise Lostin Gothic-levyn (1991)  ilmestymisen jälkeen. Levyllä yhdistyivät death ja doom metalista periytynyt raskaus ja brutaalisuus sekä goottirockista (muun muassa Joy Division, Fields of the Nephilim, The Mission, The Sisters of Mercy) peritty melodisuus ja dramaattinen tunnelma. Ennen Paradise Lostia tätä tyyliä oli jo lähestynyt vähemmälle huomiolle jäänyt ruotsalainen Stillborn Necrospirituals-levyllään (1989). Stillborn toimi vaikuttajana niin Paradise Lostille kuin toiselle goottimetallin kulmakivelle Type O Negativellekin.
Tyylin synnyttäjänä voidaan pitää myös sveitsiläistä Celtic Frostia, joka toi varsinkin Into the Pandemonium -levyllään (1987) deathrockin (muun muassa Christian Death) ja goottirockin (muun muassa The Cure) vaikutteita tummasävyiseen, kokeilevaan ja rujoon metallisoundiinsa. Nykyisistä yhtyeistä goottimetallin esimerkkinä käyvät muun muassa portugalilainen Moonspell, norjalainen Gothminister ja suomalainen Tears of Magdalena.
Monien mielestä goottimetalli pitäisi erottaa samoihin aikoihin kehittyneestä tunnelmametallisuuntauksesta (The Gathering, Within Temptation, Lacuna Coil) tai rock metal -yhtyeistä, kuten Entwine, Sentenced ja Charon. Usein myös Nightwishin kaltaisten yhtyeiden (melodista metallia oopperalaululla) yhdistäminen goottimetallityyliin herättää kiistaa. Erimielisyys juontuu suurelta osin tyyleille alkusysäyksen antaneista levyistä ja artisteista. Esimerkiksi Paradise Lostin Gothic-levy toimi musiikillisena vaikuttajana sekä goottimetalli- että tunnelmametallityylejä kehittäneille orkestereille.
Tunnusmerkit
Goottimetallissa yhtistyvät goottirockin dekadenssi, synkkä ja jäinen tunnelmallisuus sekä metallimusiikin raskaus ja raakuus. Goottimetalliyhtyeet yhdistävät saumattomasti doom-metallin ja goottilaisen rockin tai jopa doom- ja death-metallin. Allmusicin mukaan se eroaa perinteisistä heavy metal -yhtyeistä, joilla on goottilaisia vaikutteita kuten Rainbow ja Dio siinä, että goottimetallille tunnusomaista on karmivat sanoitukset, jotka ovat vähintään yhtä tärkeässä roolissa kuin kitarariffit.
Joillakin yhtyeillä on laulajia on kaksi. Toinen laulajista on nainen, usein puhtaasti laulava ja toinen laulaja on murinalaulua laulava mies. Osilla yhtyeistä on vain yksi laulaja, jonka laulussa on dramaattinen sävy. Tyypillisenä piirteenä voidaan myös pitää sitä, että instrumentointi keskittyy voimakkaasti monimutkaisiin kitarariffeihin, joissa on vaihtelevia tempoja ja vääristynyt ääni sekä modernien kosketinsoittimien käyttöä.
Goottimetalli Suomessa
Goottimetallista tuli valtavirtaa Euroopassa vuosituhannen vaihteessa. Suomalaisista yhtyeistä suosittuja olivat The 69 Eyes, Entwine, HIM, Lullacry, Poisonblack ja Sentenced.
Vuosituhannen vaihteessa etenkin Suomessa goottimetallin suosio oli suurimmillaan HIM-yhtyeen ratsastaessa tyylisuunnan aallonharjalla. Yhtyeen kansainvälisen suosion johdosta muutkin genren edustajat, esim. To/Die/For, Poisonblack, Reflexion ja For My Pain, alkoivat saada suuremman yleisön huomiota melodramaattisella ja dekadenttisromanttisella musiikillaan. Osa orkestereista on myös luopunut goottilaisista teemoistaan myöhemmillä levyillään.
Youssef El Arabi
Youssef El Arabi (, s. 3. helmikuuta 1987 Caen, Ranska) on marokkolainen jalkapalloilija. El Arabi edustaa kreikkalaisseura Olympiakosta.
Ura
El Arabi pelasi vuodesta 2008 vuoteen 2011 ammattilaisena kasvattajaseurassaan Caenissa. Hän nousi toisella kaudella joukkueen vakiohyökkääjäksi ja onnistui tekemään 11 maalia pelaamassaan 34 ottelussa. Seuraavalla kaudella maaleja syntyi vielä enemmän, kun El Arabi onnistui maalinteossa 17 kertaa pelaamassaan 38 ottelussa. Hän sijoittui samalla Ranskan pääsarjan maalitilastossa neljänneksi.
13. heinäkuuta 2011 El Arabi allekirjoitti neljän vuoden sopimuksen saudiarabialaisen Al-Hilalin kanssa. Hän pelasi avausottelunsa Hajer Clubia vastaan 10. syyskuuta 2011. El Arabi teki ottelussa kaksi maalia, joilla hänen joukkueensa voitti vierasottelun 1–2. El Arabi teki ensimmäisen hattutemppunsa 20. lokakuuta 2011 vierasottelussa Al Qadsiaa vastaan.
Kesällä 2012 El Arabi siirtyi espanjalaiseen Granadaan.
Maajoukkueura
El Arabi on edustanut Marokkoa vuodesta 2010 lähtien. Hän pelasi ensimmäisen maaottelunsa 5. syyskuuta 2010 Afrikan kisojen karsintaottelussa Keski-Afrikan tasavaltaa vastaan. Avausmaalinsa hän teki harjoitusottelussa Senegalia vastaan 10. elokuuta 2011.
El Arabi valittiin Marokon kisamiehistöön vuoden 2012 Afrikan-mestaruuskisoihin, jossa El Arabi pelasi kaksi ottelua. Marokon kisat päättyivät kuitenkin alkulohkoon. Hän pelasi Afrikan-mestaruuskilpailuissa myös vuosina 2013 ja 2017.
Futsal
El Arabi pelasi vuonna 2008 Ranskan alle 21-vuotiaiden futsal-maajoukkueessa yhteensä kolme ottelua joissa hän teki viisi maalia.
Jacques Lecoq
Jacques Lecoq (15. joulukuuta 1921 – 19. tammikuuta 1999) oli ranskalainen näyttelijä, miimikko ja teatteriopettaja. Hän perusti kansainvälisen teatterikoulun Pariisiin (L'École Internationale de Théâtre Jacques Lecoq) vuonna 1956 ja opetti siellä kuolemaansa asti vuoteen 1999.